cyanic-selkie/wikianc huggingface dataset:
Ստի հայտնագործումը
Սյուժե
Սովորելով ստել՝ Մարկն սկսում է բոլորովին նոր կյանք. գրում է սցենար, որ ճանաչվում է լավագույնը ստուդիայում, Աննան սկսում է լավ վերաբերվել Մարկին։ Մարկն իր մեռող մորը պատմում է, թե ինչ լավ կյանք է նրան սպասում մահվանից հետո։ Այդպիսով նա դառնում է այդ աշխարհի առաջին կրոնի հիմնադիրը։
Արձագանքներ
Ֆիլմն արժանացել է տարբեր գնահատակաների։ Rotten Tomatoes կայքում ֆիլմին տրված 171 գնահատականներից դրական են 57%-ը ։
Metacritic կայքում ֆիլմը 100 հնարավորից արժանացել է 58 միավորի ։
Հայտնի կինոքննադատ Ռոջեր Էբերտը ֆիլմը գնահատել է 3.5 աստղ (հնարավոր 4-ից) ։
Արտաքին հղումներ
Կատեգորիա:2009 ֆիլմեր Կատեգորիա:Ամերիկյան կինոկատակերգություններ Կատեգորիա:Ամերիկյան մելոդրամա ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆենտեզի ֆիլմեր Կատեգորիա:Ֆիլմ-հակաուտոպիա Կատեգորիա:Ամերիկյան ֆիլմեր Կատեգորիա:Warner Bros. ֆիլմեր Կատեգորիա:Universal Pictures ֆիլմեր Կատեգորիա:Ամերիկյան ռոմանտիկ կինոկատակերգություններ Կատեգորիա:Ամերիկյան ֆենտեզի կինոկատակերգություններ Կատեգորիա:2000-ականների ռոմանտիկ կինոկատակերգություններ
Դեպի անտառը, որտեղ շողշողում են լուսատտիկները
Hotarubi no Mori e ( Հոտարուբի նո մորի է, Անտառում, որտեղ շողշողում են լուսատտիկները)՝ Միդորիկավա Յուկիի շոջո-մանգան առաջին անգամ լույս է տեսել 2002 թվականի հուլիսին, LaLa DX ամսագրում:Այն նաև 2003 թվականի հուլիսին և 2011 թվականի սեպտեմբերին վերահրատարակվել է, որպես երկու տարբեր նորավեպ։ «Hotarubi no Mori e» պատմությունը հետագայում ռեժիսոր Տակախիրո Օմորիի և Brain’s Base ստուդիայի ջանքերով ստացել է անիմացիոն ֆիլմի տեսք, որը էկրանիզացվել է ճապոնիայում 2011 թվականի սեպտեմբերին։
Սյուժե
Հոտարու վեցամյա աղջիկը մոլորվել է կախարդված անտառում։ Այնտեղ նա հանդիպում է մի դիմակով երիտասարդ, որի անունը Գին է։ Գինը անտառային հոգի է, որը մեկ մարդու հպումից կարող է հալվել։ Շնորհիվ իր նոր ընկերոջ Հոտարուն դուս է պրծնում անտառից, բայց հաջորդ օրը կրկին վերադառնում, որ հանդիպի Գինի հետ...
Հերոսներ
Հոտարու Տակեգավա ( Տակեգավա Հոտարու)՝ գլխավոր հերոսուհին։ Անիմեի սկզբում նա վեցամյա աղջիկ էր։ Կորչելով անտառում, հանդիպեց Գինին։ Այդ պահից սկսած նա ամեն տարի՝ ամռանը ժամանում է իր պապիկի տուն, որպեսի գնա անտառ Գինի մոտ։ Ժամանակի հետ փոքրիկ աղջիկը մեծանում է և դառնում գեղեցիկ օրիորդ։ Նա սիրահարվում է Գինին։ Բայց ամառային կառնավալի ժամանակ մի հոգի– երեխա է ընկնելուց լինում և Գինը նրան փրկում է, բայց պարզվում է, որ այդ երեխան մարդ է լինում։ Գինը սկսեց կորչել, հալվել և նրանք առաջին ու վերջին անգամ գրկախառնվեցին։
Գին (Գին)՝ գլխավոր հերոս։ Մարդ։ Վաղ մանկության հասակում նրան թողել են անտառում, բայց անտառային աստվածը խղճալով նրան՝ կերպարանափոխեց հոգու։ Սակայն կախարդանքը թույլ է լինում և, եթե Գինին մարդ դիպչի նա անհետանա։ Նա մենակ էր, մինչև որ անտառում չհանդիպեց աղջկան՝ Հոտարուին։ Ժամանակի ընթացքում սիրեց նրան։ Երբ նա դիպչեց մարդու, նա ուրախ էր, որ վերջապես կարող էր գրկել Հոտարուին։
Սեյու՝ Ուտիյամա Կոկո
Երաժշտություն
Օտակա Սիդզուրու – «Ամառվա տեսիլքներ» ( Նացու օ միտեիտա)
Ծանոթագրություններ
Ստեղծագործության տվյալների բազաներ
Կատեգորիա:Մանգաներ
Բուգաևկա (գյուղ, Օրատովկայի շրջան)
Բուգաևկա (Бугаївка), գյուղ Ուկրաինայի Վիննիցայի մարզի Օրատովկայի շրջանում։ Հիմնադրվել է 1640 թվականին։
2001 թվականի տվյալներով Բուգաևկա գյուղում բնակվում էր 325 մարդ։ Բնակավայրը զբաղեցնում է 1502 կմ² տարածք։ Բնակչության խտությունը կազմում էր 216,38 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Օրատովկայի շրջանի բնակավայրեր Կատեգորիա:Ուկրաինայի գյուղեր Կատեգորիա:1640 թվականին հիմնադրված բնակավայրեր
Մեծ Քարագլուխ
Մեծ Քարագլուխ, լեռ Հայաստանի Սյունիքի մարզում, Սյունիքի բարձրավանդակում, Վերիշեն գյուղից 4,5 կմ հյուսիս-արևելք։ Բարձրությունը՝ 2151 մետր ։
Ծանոթագրություններ
Կատեգորիա:Սյունիքի մարզի լեռներ
Զեդա Դիմ
Դիրք
Գյուղը գտնվում է ծովի մակարդակից 220 մետր բարձրության վրա։ Շրջկենտրոն Բաղդաթից հեռու է 3 կմ։
Բնակչություն
Ըստ 2002 թվականի մարդահամարի տվյալների, գյուղի բնակչությունը կազմում է 425 մարդ, մեծամասնությունը՝ վրացիներ։
Տրանսպորտ
Ամենամոտ օդանավակայանը գտնվում է Քութայիս քաղաքում։
Ծանոթագրություններ
Կատեգորիա:Վրաստանի գյուղեր Կատեգորիա:Բաղդաթի շրջան
Մալիե Գայնի
Մալիե Գայնի (Малые Гайны, Кесе Гәйнә), գյուղ Ռուսաստանի Բաշկորտոստան հանրապետության Միյակինսկի շրջանի կազմում։
Բնակչությունը 2009 թվականին գրանցված տվյալներով կազմում էր 82 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Միյակինսկի շրջանի բնակավայրեր
Վաշինգտոնի շրջան (Արկանզաս)
Վաշինգտոն (Washington County), ԱՄՆ Արկանզաս նահանգի շրջաններից մեկը։ Ընդհանուր տարածությունը 2.460 կմ² է, բնակչությունը՝ 203.065 մարդ (2007 թ. տվյալներով)։ Շրջկենտրոնն է Ֆեյետվիլ բնակավայրը։ Կազմավորվել է 1828 թ.։
Արտաքին հղում
Կատեգորիա:Արկանզասի շրջաններ
Ֆլամանդացիներ
Ֆլամանդացիներ (Vlamingen), գերմանական լեզվական խմբի ժողովուրդ, ինչպես ռոմանալեզու վալոնները, այնպես էլ ֆլամանդացիները Բելգիայի բնիկ ժողովուրդն են։ Ընդհանուր թիվը՝ 7.230.000 մարդ։ Բնակվում են Բելգիայի հյուսիսային Ֆլանդրիա տարածաշրջանում (5 մլն․), 250 հազար ֆլամանդացի ապրում է Ֆրանսիայի հյուսիսում (Ֆրանսիական Ֆլանդրիա)։ Լեզուն նիդերլանդերենն է։
Կենցաղում ֆլամանդացիները շփվում են կախված իրավիճակից և Ֆլանդրիայում ներկայացված նիդերլանդերենի բարբառների գրական ստանդարտների տիրապետման աստիճանից, գրական լեզվով կամ գրական լեզվի և բարբառային տարբերակների միջանկյալով։
Լեզվով և մշակույթով մոտ են հոլանդացիներին։
Բելգիայի բնակչության հիմնական շերտը կազմում են ֆլամանդները՝ֆրանկական, ֆրիզական և սաքսոնական ցեղերի ժառանգները և վալոնները՝ կելտերի ժառանգները:  Ֆլամանդական էթնոսի ձևավորումը տեղի է ունեցել  15-16-րդ դդ.: 16-րդ դ. Նիդեռլանդական հեղափոխությունից  հետո Ֆլանդրիան ընդգրկվեց իսպանական տիրապետությունից ազատված «Միացյալ մարզի» մեջ, 1714 թ.՝ անցավ Ավստրիայի վերահսկողության տակ, իսկ 1797 թ. միացավ Ֆրանսիային:
Հետագայում բարեփոխման ենթարկվեց նաև քաղաքական համակարգը. պետության ներսում ձևավորվեցին դաշնության 2 տեսակի սուբյեկտներ՝ մշակութային համայնքներ (ֆլամանդական, վալոնական և գերմանական) և տնտեսական շրջաններ (Ֆլանդրիա, Վալոնիա և Բրյուսել): 1993 թ. Բելգիան պաշտոնապես անվանակոչվեց որպես Վալոնիայի, Ֆլանդրիայի և Բրյուսելի դաշնություն:
Ֆլանդրիան  իրենից ներկայացնում է Բելգիայի թագավորության հինգ հյուսիսային նահանգները, որտեղ խոսում են հոլանդերեն։ Վալոնիայի և Բրյուսելի մայրաքաղաքային տարածաշրջանի հետ այն համարվում է դաշնության սուբյեկտ։ Բելգիայում տարածված է երկու հիմնական լեզու. հոլանդերեն, որով խոսում են ֆլամանդացիները, որոնք կազմում են բնակչության 59%-ը և ֆրանսերեն, որով խոսում են հիմնականում: Բելգիայի պատմության մեջ եղել են բազմաթիվ հակամարտություններ լեզվական տարբերություննների պատճառով:
2007-2008 թթ. Բելգիայի խորհրդարանական ընտրությունները հանգեցրին կառավարական ճգնաժամի: Ընտրությունների արդյունքում հաղթանակ տարավ Քրիստոնեա-դեմոկրատական Ֆլամանդական կուսակցությունը: Ճգնաժամի պատճառը կուսակցության ձգտումն էր հասնելու Ֆլանդրիայի հետագա ինքնավարությանը, ինչն էլ բացասական արձագանք գտավ վալոնական քաղաքական ուժերի կողմից:
Անհրաժեշտ է հիշատակել նաև բելգիական կոնֆլիկտում հարևան պետությունների ներգրավվածության մասին:
Վալոնա-ֆլամանդական հակամարտությունը սեպարացիոն ճանապարհով լուծելու դեպքում Գերմանիան կկանգնի խնդրի առջև, քանի որ Բելգիայում կան գերմանախոս շրջաններ, որոնք ներկայումս Վալոնական շրջանի մասն են կազմում: Հնարավոր է վերջինիս  վերամիավորումը ԳԴՀ-ին, որի դեպքում Գերմանիան, փաստացիորեն, կվերականգնի II համաշխարհային պատերազմից հետո կորցրած տարածքը: Սակայն, սա 1990 թ. Մոսկվայի պայմանագրի խախտում է, քանզի պայմանագրի շրջանակներում Գերմանիան պարտավորություն է ստանձնել չընդլայնել իր տարածքը Արլ. և Արմ. Գերմանիաների վերամիավորումից հետո:
Հնարավոր է Վալոնիան Ֆրանսիային միանալու շարժում սկսվի, որից զգուշանում էին Բելգիայի քաղաքական գործիչները դեռ 19-րդ դ.:
Էթնոգենեզ և պատմություն
Էթնիկ ֆլամանդացիները հիմնականում գերմանացի ցեղերի՝ սաքսերի, ֆրանկների և ֆրիզների ժառանգներն են։ Ֆլամանդական էթնոսի կազմում ներհոսել են կելտական ծագում ունեցող բելգեր ցեղը, որոնք այս տարածքներում ապրում էին մինչև ֆրանկական ներխուժումը և ֆրանկների հետ ձուլումը։ Որպես էթնոս ձրավորվել է 17-19-րդ դարերում։ Դարակեսին Բելգիայի ժամանակակից տարածքը բաժանվել է զանազան իշխանությունների՝ Ֆլանդրիա, Էնո (Գենեգաու), Բրաբանտ, Նամյուր, Լիմբուրգ, Լյուքսեմբուրգ, Կամբրե, Տուրնե, Լիեժի եպիսկոպոսություն։ Մասամբ նրանք ենթարկվում էին Ֆրանսիային, մասամբ՝ Գերմանիային։
Այնուհետև Բելգիայի պատմությունը կապված է Նիդերլանդների պատմության հետ։ Այս տարածքները 15-րդ դարում բուրգունդական դքսերից անցան Հաբսբուրգերին, որոնք էլ իրենց հերթին մտան Գերմանական կայսրության կազմում։ Քանի որ Գերմանիայի կայսրերը դինաստիական ամուսնությունների ճանապարհով դարձան իսպանցի թագավորներ, Նիդերլանդները (որի կազմում էր և Ֆլանդրիան) հպատակվում էր Իսպանիային։ Իսպանիայի թագավոր Ֆիլիպ II Հաբսբուրգ-ի օրոք սկսվել է Նիդերլանդների ժողովուրդների կատաղի պայքարը օտարերկացի լծի դեմ, և Հյուսիսային Նիդերլանդները ձեռք բերել ազատություն՝ հիմնելով Միացյալ Նահանգների Հանրապետությունը։
Հարավային Նիդերլանդները (ապագա Բելգիա) մնացին իսպանական պրոտեկտորատներ։ 1714 թվականին դրանց անցան Ավստրիային, իսկ 1794 թվականին Ֆրանսիական հեղափոխության ազդեցության տակ տեղի ունեցավ Բրաբանտական հեղափոխությունը, տարածքն էլ անցավ Ֆրանսիայի կազմում։ Նապոլեոնից հետո այն միացրին Նիդերլանդներին։
1830 թվականին Ֆրանսիական հուլիսյան հեղափոխության ազդեցությամբ տեղի ունեցավ Բելգիական հեղափոխությունը։ Ստեղծվել է անկախ պետություն։ Իր գոյության սկզբից այն ունեցել է ֆլամանդացիների լեզվական, մշակութային և տնտեսական իրավունքների անտեսման քաղաքականություն, չնայած որ նրանք երկրի բնակչության մեծամասնությունն էին կազմում։ Մասնավորապես, Բելգիայի միակ պաշտոնական լեզու հռչակվեց ֆրանսերենը։ Ֆլամանդացիների և ֆրանսախոս բնակչության միջև հակասություններ առաջացան։ Ի վերջո 1970-1993 թվականների պետական մի շարք բարեփոխումներից վերակառուցվեց որպես տարածաշրջանների դաշնություն և լեզվական համայնքներ։
Բելգիան սահմանադրական միապետություն է։ Երկրի ղեկավարը արքա Ալբերտ II-ն է (1993 թվականից)։ Օրենսդիր իշխանությունը պատկանում է խորհրդարանին։
Բելգիայի պաշտոնական լեզուներն են նիդերլանդերենը, ֆրանսերենը և գերմաներենը, սակայն նրանից ոչ մեկը երկրի ողջ տարածքում չունի պաշտոնական կարգավիճակ։ Գերմաներենով խոսում են գրեթե բացառապես Բելգիայի երևելյան հատվածում, որը նախկինում (մինչև Առաջին համաշխարհային պատերազմը) պատկանել է Գերմանիային։ Բրյուսելի մայրաքաղաքային տարածաշրջանը, որը բոլոր կողմերից շրջապատված է Ֆլամանդական տարածաշրջանով, պաշտոնապես օգտագործում է ֆրանսերենն ու նիդերլանդերենը։ Երկլեզու պետության մի քանի բնակավայրերի և աշխարհագրական այլ օբյեկտների անվանումներն ունեն երկու տարբերակ․ Mons — Bergen, Namur — Namen, Courtrai — Kortrijk, Louvain — Leuven, Liège — Luik, Gand — Gent, Ostende — Oostende, Anvers — Antwerpen, Audenarde — Oudenaarde, Bruges — Brugge, Malines — Mechelen։
Սիմվոլիկա
Ֆլամանդների ազգային խորհրդանիշը դեղին ֆոնին սև առյուծի՝ սպիտակ եզերքով և կարմիր մագիլների պատկերով դրոշն է։ Այն հայտնվել է 1162 թվականից Ֆլանդրիայի դուքս Ֆիլիպ Էլզասեցու ժամանակ։ Բուրգունդյան դքսերի ժամանակ այն օգտագործվել է զինանշանի վրա, իսկ Միացյալ Նիդերլանդների հիմնադրման ժամանակ դարձավ Արևելյան Ֆլանդրիայի խորհրդանիշը։ Դրոշը պաշտոնական չէ, այն ֆլամանդացի ազգայնականների խորհրդանիշն է։
Արվեստ և մշակույթ
Մինչ 16-րդ դարի ավարտը Նիդերլանդների և Ֆլանդրիայի արվեստը կազմել է մեկ ամբողջություն։ Տարածքը, որն այսօր ներառում է Լյուքսեմբուրգը, Բելգիան և Նիդերլանդները, այլ կերծ ասած՝ Բենիլյուքսը, կոչվել է Հին Նիդերլանդներ և միասնական էր։ Հետագայում վերոնշյալ քաղաքական իրադարձությունների արդյունքներում նահանգները բաժանվել են։
17-18-րդ դարերում Ֆլանդրիան կոչվել է Հարավային, Իսպանական, և հետագայում Ավստրիական Նիդերլանդներ, իսկ արվեստը՝ ֆլամանդական, իսկ ավելի ուշ, նոր պետության հիմնադրմամբ, Բելգիայի և բելգիական։
Ծանոթագրություններ
Կատեգորիա:Նիդերլանդների ազգեր Կատեգորիա:Բելգիայի ազգեր
Արևելյան Թուրքստանի իսլամական շարժում
Արևելյան Թուրքեստանի իսլամական շարժումը ստեղծվել է 1993 թվականին Խոտանի երկու փախստականի կողմից։ 1997 թվականին վերակազմավորվել է և գոյություն ունի այդ տեսքով մինչ օրս ։
Կասկածվում է Թալիբանի և Ալ-Կաիդայի հետ կապերի մեջ։ 2002 թվականին Հասան Մախսումը հերքել է դա ։
2008 թվականի հոկտեմբերին Սինհուան հրապարակել էր հասարակական անվտանգության նախարարության կազմած Ույգուրական ահաբեկիչների ցուցակը, որում Աբդուլ Հաքի անունը չի հիշատակվել ։
ՄԱԿ-ը, Եվրամիությունը , ՉԺՀ-ն , Ղազախստանը , Ղրղզստանը և Աֆղանստանը Արևելյան Թուրքստանի իսլամական շարժումն ահաբեկչական կազմակերպություն են ճանաչում։
ԱՄՆ պետքարտուղարությունը չեղարկել է ահաբեկչական կարգավիճակը 2020 թվականի նոյեմբերի 6-ին ։
Ծանոթագրություններ
Կատեգորիա:Միջազգային ահաբեկչական կազմակերպություններ Կատեգորիա:Իսլամական ահաբեկչական կազմակերպություններ Կատեգորիա:1993 հիմնադրված կազմակերպություններ Կատեգորիա:1997 հիմնադրված կազմակերպություններ Կատեգորիա:Պարտիզանական շարժումներ Կատեգորիա:Ռազմական կազմակերպություններ
Հովակիմ Բեդելյան
Հովակիմ Ղազարի Բեդելյան, հայ խորհրդային կենսաբան։ Կենսաբանական գիտությունների դոկտոր, պրոֆեսոր։
Կենսագրություն
Հովակիմ Ղազարի Բեդելյանը միջնակարգ կրթությունն ստացել է Դոնի Ռոստովի հայկական հոգևոր սեմինարիայում, բարձրագույնը՝ Մոսկվայի Տիմիրյազևի անվան գյուղատնտեսական ակադեմիայում։ Աշխատել է Պետերբուրգում, Մյունխենում, Փարիզում, Բեռլինում, Կոպենհագենում։
1904 թվականին Փարիզում պաշտպանել է դոկտորական դիսերտացիա և վերադարձել Ռուսաստան։ Աշխատել է Յալթայի բուսաբանական այգում, ապա՝ հրավիրվել Թիֆլիսի պոլիտեխնիկական ինստիտուտ՝ որպես բուսաբանության պրոֆեսոր։ 1923 թվականին տեղափոխվել է Երևան և աշխատանքի անցել պետական համալսարանում, որտեղ մինչև կյանքի վերջը ղեկավարել է բույսերի անատոմիայի և ֆիզիոլոգիայի ամբիոնը։
Աշխատություններ
Հովակիմ Բեդելյանի աշխատանքները հիմնականում նվիրված են կակտուսների հերձանցքների անատոմիական կազմության, սուկուլենտ բույսերի գոլորշիացման, չորադիմացկունության հարցերին։ Գրել է «Բույսերի անատոմիա» (1935), «Բույսերի ֆիզիոլոգիա» (1940) դասագրքերը, կատարել թարգմանություններ։
Ծանոթագրություններ
Կատեգորիա:Հայ կենսաբաններ Կատեգորիա:Կենսաբանական գիտությունների դոկտորներ Կատեգորիա:Հայ պրոֆեսորներ
Էնցայմ
Էնցայմ (Entzheim), համայնք Ֆրանսիայի Գրանդ Էստ մարզի Ստորին Հռենոս գավառում ։
Բնակչությունը 2006 թվականի դրությամբ կազմում է 1852 մարդ, բնակչության խտությունը` 226.68 մարդ/կմ²։ Բնակավայրը զբաղեցնում է 8.17 կմ² տարածք։
Աշխարհագրություն
Գտնվում է Փարիզ քաղաքից 390 կմ արևելք, Ստրասբուրգ քաղաքից` 10 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 1272 աշխատունակ (15-64 տարեկան) բնակիչ, որոնցից ակտիվ էին 975-ը, իսկ ոչ ակտիվները` 297։ Ակտիվության ցուցանիշը կազմում է 76,7 %։ 975 աշխատունակ մարդկանցից աշխատել է 906 անձ (471 տղամարդ և 435 կին)։ Գործազուրկ են եղել 69 անձ (37 տղամարդ և 32 կին)։ 297 անաշխատունակներից 118-ը եղել են աշակերտներ կամ ուսանողներ, 111-ը` թոշակառուներ, իսկ 68-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Հակոբոս (70 առաքյալներից)
Հակոբոս (יעקב, հիմնադիր), «Տիրոջ եղբայր», Հակոբ Կրտսեր, Հակոբ Բարեպաշտ, Քրիստոսի 70 առաքյալներից մեկը, Երուսաղեմի առաջին եպիսկոպոսը։ Մոտավորապես 62 թվականին հրեաների կողմից մահապատժի է ենթարկվել Երուսաղեմում։
Կյանք և Երուսաղեմում ծառայուություն
Հակոբոսին կոչել են «Տիրոջ եղբայր», և դա մեկնաբանվել է տարբեր ձևերով։ Դոգմատիկ ըմբռմամբ նա սովորաբար չի համարվել Հիսուսի հարազատ եղբայրը։ Քրիստոնեության մեջ ամենատարածված վարկածի համաձայն նա Հիսուսի զարմիկն էր (այդպիսով նա նույնացվել է Հակոբոս Ալփյանի հետ)։ Ըստ մեկ այլ վարկածի՝ նա Հովսեփի որդին էր, ով ծնվել էր Մարիամ Աստվածածնի և Հովսեփի նշանադրությունից առաջ, այսինքն՝ Հիսուս Քրիստոսի համար (Թադեոս առաքյալի հետ միասին) նա խորթ եղբայր է ։ Հիսուսին ծառայելու ընթացքում Հակոբոսն, ըստ Ավետարանների վկայության (Մարկոս ​​3:21, Հովհաննես 7:5), նրան չի ճանաչել որպես Մեսիա։ Հավանական է, որ Քրիստոսի մահից և հարությունից հետո է նա դարձի եկել և քրիստոնյա դարձել։ Պողոս առաքյալի Կորնթացիներին ուղղված առաջին նամակում խոսվում է, որ հարություն առնելուց հետո, Հիսուս Քրիստոսն ի թիվս այլոց հայտնվել էր նաև Հակոբոսին։ Բացի այդ, Հակոբոսը հիշատակվել է Գործք առաքելոցում (12:17, 15:13–21, 21:18) և Գաղատացիներին ուղղված թղթերում (1:19, 2:9)։ Գործքերի վկայության համաձայն՝ հենց Հակոբոսն է, որ եզրափակիչ ելույթ է ունենցել առաքյալների Երուսաղեմյան ժողովում։
Հին պատմիչների վկայության համաձայն՝ Հակոբոսը Երուսաղեմի առաջին եպիսկոպոսն է եղել։ Նա հիշատակվել է, մասնավորապես, Եվսեբիոս Կեսարացու և Հովսեփոս Փլավիոսի կողմից։ Հակոբոսը նահատակվել է։ Նա հրեաների կողմից նետվել է Երուսաղեմի տաճարի թևից և քարկոծվել է մոտավորապես 62 թվականին ։ Աստվածաբաններից շատերը Հակոբոսին ճանաչել են որպես Հակոբոս Առաքյալի ընդհանրական նամակի հեղինակ, ինչը Նոր Կտակարանի մաս է կազմում։ Գոյություն ունի նաև Յակոբոսի ապոկրիֆ հակաավետարանչական գրվածքներ, որը վերագրվել է Հակոբոս Կրտսերին և չի ընդգրկվել կանոնական գրքերում։ Այնուամենայնիվ, այս գրքից ստացված տեղեկությունների մեծ մասը ներառվել է Սուրբ Ավանդույթի կազմում, մասնավորապես՝ Աստվածածնի ծննդյան և Մուտքը տաճար պատմություններում։
Միջնադարում Հակոբոսին հաճախ նույնացրել են Հակոբոս Ալփյան առաքյալի հետ, բայց այժմ աստվածաբանները կարծում են, որ դրանք երկու տարբեր անձնավորություններ են։ Հակոբ առաքյալի պատարագը կրում է Հակոբոսի անունը, որը մատուցվում է սիրիական ավանդույթների տարբեր եկեղեցիներում։
Կաթոլիկ եկեղեցին Սուրբ Հակոբոսի հիշատակը տոնում է մայիսի 3-ին, ուղղափառ եկեղեցին՝ հոկտեմբերի 23-ին (նոյեմբերի 5-ին) և Քրիստոսի ծննդյան օրվանից հետո առաջին կիրակի օրը։
Աստվածաշնչյան ժամանակակից ուսումնասիրություններում նա համարվել է հրեա-քրիստոնեական ավանդույթների ներկայացուցիչ՝ հակառակ պողոսական քրիստոնեությանը։
2002 թվականի նոյեմբերին հայտնաբերվել է հրեական ոսկրատուն, որի վրա գրված է եղել, որ դրանում թաղվել է «Հակոբոսը՝ Հովսեփի որդին, Հիսուսի եղբայրը»» ։ Հիմնական մակագրությունը`«Հակոբոս, որդի Հովսեփի», պատրաստված է եղել ռելիեֆի տեխնիկայով, իսկ երկրորդ մասը կարծես հետո ավելացված լինի՝ պատրաստված կտրվածքով։ Ավստրալիացի փորձագետ պրոֆեսոր Ջոն Պեյնտերը նշել է, որ եթե ոսկրատունը իսկապես պատկաներ Երուսաղեմի առաջին եպիսկոպոսին, ապա մակագրությունը կկարդացվեր հետևյալ կերպ՝ «մեր Տիրոջ՝ Հիսուսի եղբայրը», ճիշտ այնպես, ինչպես Հակոբոսն անփոփոխ կերպով անվանվել է Նոր Կտակարանում ։ Մինչև հիմա Հակոբոսի ոսկրատան (James Ossuary) իսկության հարցը միանշանակ լուծված չէ ։
Արտաքին հղումներ
Կատեգորիա:Առաքյալներ Կատեգորիա:Նոր Կտակարանի անձինք Կատեգորիա:Քրիստոնեական սրբեր Կատեգորիա:Քրիստոնեական հոգևոր առաջնորդներ Կատեգորիա:Կրոնի հիմնադիրներ
Կաթնախառնուրդներ
Կաթնախառնուրդներ, կենդանիների կաթից պատրաստված սննդամթերք, որոնք օգտագործվում են վաղ մանկական հասակի երեխաների արհեստական, խառը և հավելյալ սնուցման համար։ Կաթնախառնուրդները բաժանում են 3 հիմնական խմբի՝ հասարակ, թթվային, բարդ կամ կալորիական։
Հասարակ կաթնախառնուրդներ ստանում են կաթը ջրով կամ ձավարեղենի (բրինձ, վարսակ, ցորեն, հնդկացորեն, սպիտակաձավար) եփուկով նոսրացնելով։ Ջրով նոսրացնելու դեպքում խառնուրդը նշում են թվերով (1, 2, 3), իսկ ձավարեղենի եփուկով նոսրացնելիս՝ տառերով (A, Б, B)։ A-խառնուրդը պարունակում է 1/3 կաթ և 2/3 եփուկ, Б-ն, համապատասխանաբար, 1/2 և 1/2, B-ն՝ 2/3 և 1/3։ Նոսրացումը նվազեցնում է սպիտակուցների, ճարպերի, ածխաջրերի պարունակությունը և կովի կաթի բաղադրությունը մոտեցնում մայրականին։
Ածխաջրերի քանակությունը լրացվում է շաքարով (մինչև 5%)։ Ցածր կալորիականության պատճառով 1 և A կաթնախառնուրդները հազվադեպ են օգտագործվում։ 2 և B կաթնախառնուրդները նշանակում են 1-1, 5 ամսական երեխաներին, կարճ ժամկետով (4-5 օր)։ Թթվային կաթնախառնուրդների առավելությունը թթվային ռեակցիան է, որը կասեցնում է բակտերիաների աճը, բարձրացնում ճարպի յուրացումը։ Դրանցից առավել տարածված են կեֆիրը, մածունը, ացիդոֆիլային կաթը՝ «Նարինե»-ն, և այլն։ Կեֆիրը սովորաբար նոսրացնում են եփուկով և նշում՝ B- կամ B-կեֆիր։ Բարդ կամ կալորիական կաթնախառնուրդները պատրաստում են կաթին յուղ, բոված ալյուր, շաքար (տարբեր հարաբերություններով) ավելացնելով։ պատրաստելու համար թողարկվում են հատուկ չոր կաթնախառնուրդներ (B-բրինձ, B-վարսակ, B-հնդկացորեն)։
Շատ կաթնախառնուրդներ իրենց բաղադրությամբ մոտ են մայրական կաթին և կիրառվում են էքսուդատիվ դիաթեզով, սնուցման խանգարումներով, մարսողության խանգարումով (դիսպեպսիա), սակավարյունությամբ տառապող երեխաների արհեստական սնուցման համար։
Կատեգորիա:Կաթնամթերք
Յոզեֆ Սուկ
Յոզեֆ Սուկ (Josef Suk, ), չեխ ջութակահար և ալտ գործիքների մասնագետ, կոմպոզիտոր Յոզեֆ Սուկի թոռը և Անտոնին Դվորժակի ծոռը։
Կենսագրություն
Յոզեֆ Սուկը ավարտել է Պրահայի կոնսերվատորիան, ապա՝ Պրահայի երաժշտական ​​ակադեմիան։ Եղել է Յարոսլավ Կոցիյանի աշակերտը։ Նա առավել հայտնի է որպես «Սուկ» դաշնամուրային տրիոյի (իր պապի անունը) հիմնադիր և մշտական ​​անդամ, որը գործել է 1951-1990 թվականներին։ Որպես անսամբլահար հանդես է եկել նաև Պրահայի քառյակի կազմում ։ Նա շատ է հանդես եկել որպես մենակատար, մի քանի անգամ արժանացել է Սկավառակի գլխավոր մրցանակի, մասնավորապես, 1960 թվականին Լեոս Յանաչեկի և Կլոդ Դեբյուսիի ջութակի սոնատների ձայնագրությունների համար, 1968 թվականին Ալբան Բերգի ջութակի կոնցերտի համար, 1978 թվականին՝ ջութակի համար։ Նա նաև մրցանակի է արժանացել Բոհուսլավ Մարտինուիի կոնցերտների ջութակի համար։ 1973 թվականից հանդես է եկել նաև որպես ջութակահար՝ ձայնագրելով ալտի հատվածը Մոցարտի սիմֆոնիկ կոնցերտում Իոնա Բրաունի հետ և Սուրբ Մարտինի ակադեմիան Ֆիլդսում։ 1974 թվականին հիմնադրել է «Սուկ» կամերային նվագախումբը։ Այն անվանվել է իր պապի՝ կոմպոզիտորի անունով ։
Հետաքրքիր փաստեր
Սուկը Լուկինո Վիսկոնտիի «Ընտանեկան դիմանկարը ինտերիերում» ֆիլմում Մոցարտի համերգային սիմֆոնիայի կատարողներից է։
Արտաքին հղումներ
Կատեգորիա:Չեխ երաժիշտներ Կատեգորիա:Ալտահարներ Կատեգորիա:Չեխ դիրիժորներ Կատեգորիա:Չեխ ջութակահարներ
Պարամասոնականություն
Պարամասոնականություն, եզրույթ, որն ընդունվել է այն եղբայրական և հասարակական կազմակերպությունների նշանակման համար, որոնք կապված են մասոնականության հետ կամ իրենց գործունեությունն իրականացնում են նմանատիպ սկզբունքներով։ Պարամասոնական կազմակերպությունների մեծ մասը զբաղվում է բարեգործական և մարդասիրական գործունեությամբ։ Այդ կազմակերպություններից մի քանիսը ժամանակին եղել են մասոնական, բայց քաղաքականության մեջ ակտիվ մասնակցությունից հետո դադարել են ճանաչվել մասոնական կազմակերպություններ, կամ իրենց ստեղծման պահին հիմնվել են մասոնական սկզբունքներից տարբերվող սկզբունքների վրա ։
Պարամասոնական կազմակերպությունների առաջացման պատմություն
Չնայած 1723 թվականին հիմնարար մասոնական փաստաթղթերում նշված կանանց լուսավորության արգելքին ՝ որոշ կանայք, այնուամենայնիվ, ընդունվել են մասոնական օթյակներում, սակայն դա դիտվել է որպես հարկադիր միջոց՝ կապված արտառոց հանգամանքների կամ դժբախտ պատահարների հետ։ Սակայն արդեն 18-րդ դարում Ֆրանսիայում հայտնվել են այսպես կոչված հարմարվող օթյակներ, որոնք ստեղծվել են սովորական մասոնական [արական] օթյակների հովանավորության ներքո, կրել նույն անվանումները, բայց կանանց թույլատրվել է միանալ այդ օթյակներին։ Երկար ժամանակ լինելով նման օթյակների անդամներ՝ նրանք չեն կարողացել համարվել լիարժեք մասոններ։ Այսպիսով, հարմարվող օթյակները դարձել են առաջին պարամասոնական միությունները ։
1774 թվականը դարձել է պարամասոնականության զարգացման պատմական ուղենիշ, երբ Ֆրանսիայի Մեծ Արևելքը դարձել է մասոնական օթյակների անկախ ֆեդերացիա, այդ թվում՝ ադապտիվ օթյակները, որոնք կոնֆեդերացիայի շրջանակներում ստացել են պաշտոնական կարգավիճակ։ Նմանատիպ օթյակները, որոնք նախկինի պես նույն անվանումներն են ունեցել, ինչ-որ ունեցել են տղամարդկանց համար նախատեսվածները, տարածվել են ամբողջ Ֆրանսիայում։ Նրանք եղել են բազմազան, նրանցից ոմանք, հատկապես փարիզյանները, ձեռք են բերել զգալի հեղինակություն և ազդեցություն։ Մասնավորապես՝ «Ինը քույրեր» ադապտիվ օթյակը կանանց խումբ էր, որն ակտիվորեն աջակցում էր տղամարդկանց օթյակներին, և որին 1778 թվականին ծանոթացել է Վոլտերը։ Մեկ այլ օթյակ՝ «La Candeur»-ը, որը ստեղծվել է 1775 թվականին, այնքան ակտիվ ու հայտնի էր, որ շուտով գերազանցել է իր արական «նմանակին»՝ տղամարդու օթյակին, որը ստեղծել էր այն։ Թեև նման իրավիճակը պատճառ է դարձել օթյակի ինքնուրույնության արագ սահմանափակման ։ Նմանատիպ օթյակների գործունեությունը խիստ տարբերվել է, բայց հիմնականում ձգտել են դեպի մարդասիրական խնդիրների։ Այնուամենայնիվ, տարբեր իրադարձություններ ժամանակ առ ժամանակ ստիպել են ադապտիվ օթյակների անդամներին ավելի շատ հետաքրքրվել հասարակությամբ և դրանում տեղի ունեցող գործընթացներով ։
Ֆրանսիական մեծ հեղափոխությունից հետո՝ կայսրության ժամանակաշրջանում, ադապտիվ օթյակները շարունակել են զարգանալ, բայց ավելի շուտ վերածվել են իշխանության գործիքի՝ հավաքվելով Բոնապարտին նվիրված էլիտային մի քանի հայտնի գործիչների շուրջ, ինչպիսիք են Ժոզեֆին դը Բոհարնեն և Կարոլինա Բոնապարտը։ Նման օթյակների անդամակցությունը (դրանք եղել են ավելի քան երեսունը, հիմնականում Փարիզում) դարձել է հեղինակության նշան, այդ օթյակների անդամների մեծ մասը չի հետաքրքրվել հասարակության խնդիրներով, այլ զբաղվել է մակերեսային հարցերով ։ Այդ օթյակների գործունեության նման ուղղվածությունը հանգեցրել է նրանց մարմանը և 18-րդ դարի վերջին վաղ պարամասոնականության զարգացմանը։
Խառը
Պարամասոնական կազմակերպությունների վերածնունդը տեղի է ունեցել միայն Ֆրանսիայում վերջին ադապտիվ օթյակի փակումից 50 տարի անց, և այդ վերածնունդը սկսվել է ԱՄՆ-ում։ Առաջին նման կազմակերպություն է դարձել 1850 թվականին Բոստոնում (ԱՄՆ) հիմնադրված «Արևելյան աստղի միաբանությունը»։ Դրա անդամ կարելի էր դառնալ 18 տարեկանից։ Տղամարդիկ պետք է լինեին վարպետ մասոնի աստիճանի, իսկ կանայք պետք է լինեն ամուսնացած մասոնի հետ կամ մասոնների ազգականներ։ Սկզբում կինը պետք է լիներ մասոնի դուստր, այրի, կին, քույր կամ մայր, բայց այժմ մյուս հարազատներին նույնպես թույլատրվում է կազմակերպության անդամ լինել։ «Արևելյան աստղի միաբանության» անդամ կարող են լինել նաև նմանատիպ այլ կազմակերպությունների անդամներ, ինչպիսիք են «Ոսկե շղթայի միաբանությունը», «Հոբի դուստրերը», «Ծիածանը», «Եռանկյունին» և «Համաստեղություն՝ երիտասարդ աստղերը»։ «Արևելյան աստղի միաբանության» անդամների թիվն աշխարհի 20 երկրում կազմել է 500 000 մարդ ։
Արական
Տղամարդկանց պարամասոնական կազմակերպությունների մեծ մասն իր գործունեությունը կենտրոնացրել է բարեգործության վրա։ Այդ կազմակերպությունները մեծ գումարներ են հավաքում աղքատներին, հիվանդներին և երեխաներին օգնելու համար։ Այսպես, Shriners-ն աջակցում է Shriners-ի քսաներկու հիվանդանոցների ցանցին այն երեխաների համար, որոնք անչափահաս են և մնացել են առանց ապրուստի որևէ միջոցի։ 2006 թվականին հիվանդանոցներում անվճար բուժվել է ավելի քան 100 000 հիվանդ։ 2008 թվականին այդ բարեգործական գործունեության ընդհանուր բյուջեն կազմել է 826 միլիոն դոլար ։
Տղամարդկանց պարամասոնական կազմակերպությունների թվին են պատկանում հետևյալ միաբանություններն ու կազմակերպությունները՝ «Կախարդական թագավորության թաքնված մարգարեների միստիկական միություն» (M. O. V. P. E. R. կամ Grotto), «Կետցալկոատլի միություն» , «Կատակասերների թագավորական միություն», «Լիբանանի մայրիները» և «Եբայրական աքասիա» ։
Իգական
Կանանց պարամասոնական կազմակերպությունները, որպես կանոն, միավորում են մասոնների մայրերին, այրիներին, կանանց և քույրերին։ Նման կազմակերպությունների նպատակները նույնն են, ինչ տղամարդկանց կամ խառը կազմակերպությունների դեպքում՝ բարեգործական և հասարակական գործունեություն։ Կանանց առավել հայտնի պարամասոնական կազմակերպությունների թվին են պատկանում՝ «Ծիածան» միջազգային միություն (աղջիկների համար), «Հոբի դուստրերը» , «Omega Epsilon Sigma» և «Ամարանիտների միություն» ։
Երիտասարդական
Դե Մոլեի միաբանությունն աշխարհում ամենահայտնի երիտասարդական պարամասոնական կազմակերպությունն է։ Այն հիմնադրվել է 1919 թվականին Միսսուրի նահանգի Կանզաս Սիթի քաղաքում։ Միաբանության անդամներ կարող են լինել 12-21 տարեկան երեխաները, որոնց հայրերը մտել են ազատ որմնադիրների եղբայրության կազմի մեջ։ Դե Մոլե միությունը մասնակցում է բազմաթիվ միջոցառումների, այդ թվում՝ «Ծիածան աղջիկների համար» և «Հոբի դուստրեր» միաբանությունների անդամների հետ հանդիպումների և միջոցառումների, սպորտային մրցումների՝ բասկետբոլ, ֆուտբոլ, բեյսբոլ, թենիս, փեյնթբոլ, բիլիարդ, կանոե և այլն։ Յուրաքանչյուր կապիտուլ համատեղ որոշում է, թե ինչ կցանկանային անել միաբանության անդամները՝ պլանավորման և առկա միջոցների հիման վրա։ Կան նաև մի քանի հայտնի երիտասարդական կազմակերպություններ, ինչպիսիք են՝ «A.J.E.F.», «Շինարարների տղաների միաբանություն» և «Աստղերի երեխաների համաստեղության միաբանություն»։
Ռուսաստանի ժողովուրդների Մեծ Արևելք
Ռուսաստանի ժողովուրդների Մեծ Արևելքը ստեղծվել է Ֆրանսիայի Մեծ Արևելքի օթյակի հիման վրա՝ որպես քաղաքական կազմակերպություն, որը պահպանել է մասոնական տերմինաբանությունը և կազմակերպչական ձևը։ Ռուսաստանի ժողովուրդների Մեծ Արևելքի օթյակների և Ֆրանսիայի Մեծ Արևելքի օթյակների առանձնահատուկ տարբերությունը մասոնական օթյակների աշխատանքի մի շարք պարտադիր կետերի վերացումն էր։ Նման կետեր էին մասոնական օթյակների ճիշտ հիմնումը, ժողովների արձանագրությունների վարումը, ենթավարպետների աստիճանի վերացումը, ծիսակատարությունների պարզեցումը կամ ամբողջական չեղարկումը, հավաքներում քաղաքական ծրագրերի քննարկոումը, աշխատանքը ոչ թե հանուն առաջընթացի, ինչպես եղել է Ֆրանսիայի Մեծ Արևելքի օթյակներում, այլ պետական Դումայում քաղաքական ակտիվության։ Ռուսաստանի ժողովուրդների Մեծ Արևելքի օթյակները կրել են «մասոնական» անվանումը, բայց այդպիսին չեն համարվել Ֆրանսիայի Մեծ Արևելքի և այլ մեծ օթյակների անդամների կողմից։ Դրանք համարվել են քաղաքական խմբակներ ։
ՌԺՄԱ-ի ղեկավարները․
Լիբերիայի մասոնական միաբանություն
Լիբերիայի մասոնական միաբանությունը ձևավորվել է մասոնականության սկզբունքների հիման վրա, որոնք առաջացել են ԱՄՆ-ում նախկին ստրուկների տերերի կողմից նախքան «ամերիկյան հասարակության» հովանավորությամբ Աֆրիկայում նրանց «վերադարձը գաղութացման» ։ Օթյակները հիմնվել են Փրինս Հոլի ամերիկյան մասոնականության հովանու ներքո ։ Հավաքներում քննարկվել են պետականաշինությանն ու զարգացմանը վերաբերող հարցեր։ Լիբերիայի Մեծ օթյակի մասոն լինելը նշանակել է լինել քաղաքականապես ակտիվ, առավելագույն ջանքեր գործադրել իսկական վիգերի կուսակցության քաղաքական առաջնորդության ամրապնդման համար։ Լիբերիայի մասոնները քննադատության են ենթարկվել մասոնականությունում ակտիվ քաղաքական գործունեություն ցուցաբերելու, ինչպես նաև քննադատվել են բնիկ լիբերիացիներին իրենց շարքերից օտարելու համար։ Քաղաքականության մեջ ակտիվ մասնակցության և Լիբերիայի Մեծ օթյակի նպատակներով հաջորդած փոփոխությունների պատճառով այն դադարել է համարվել մասոնական կազմակերպություն։ Ստեղծվելով որպես մասոնական ընկերություն՝ այն վերածվել է պարամասոնականի, որտեղ գերակշռել են ոչ թե մասոնական ավանդույթներն ու լանդմարկերը, այլ քաղաքական բանավեճերը և ոչ մասոնական հարաբերությունները օթյակի ներսում ։
Արտաքին հղումներ
Կատեգորիա:Մասոնականություն Կատեգորիա:Մասոնական կազմակերպություններ
Խինկալի
Վրացական խինկալին բաղադրությամբ և պատրաստման եղանակով էապես տարբերվում է Դաղստանի խինկալիից, որն իրենից ներկայացնում է բոլորովին այլ ուտեստ։
Ուտեստի բաղադրությունը
Խինկալին (ինչպես և թաթար բորակին) պատրաստվում է խմորից (ալյուր, աղ, ջուր)՝ ձվով կամ առանց ձվի օգտագործման։ Խինկալու խճողակը (լցոնը) ծեծած կամ աղացած և համեմված միսն է (տավարի, խոզի, հազվադեպ ոչխարի միս)։ Որոշ դեպքերում օգտագործվում է սունկ կամ պանիր, կարտոֆիլ, կանաչի և համեմունքներ (համեմ, սոխ, սխտոր, մաղադանոս, չաման, անանուխ)։ Համեմունքների որոշ տեսակներ պատրաստվում են այնպիսի խոտաբույսերից, որոնք աճում են միայն Վրաստանում։
Իրենց խինկալիով հատկապես հայտնի են Դուշեթի, Զաքաթալա, Մցխեթա քաղաքները։
Հենրի II
Հենրի II (Henri II, ), 1608 թվականից մինչ մահ եղել է Լորենի դուքս, հայտնի է նաև, որպես Հենրի II Բարեպաշտ։ Չունենալով արու զավակ՝ նրա դուստրերը ժառանգեցին դուքսի տիտղոսը։ Նա Հենրի IV Ֆրանսիացու զարմիկն էր։
Ընտանիք
Առաջին ամուսնությունը եղել է Կատերին դե Բուրբոնի հետ։ Զույգն ամուսնացել է 1599 թվականի հունվարի 31-ին, Փարիզից դուրս։ Կատերինը երեսունինը տարեկան էր։ Նրանց ամուսնությունը առիթ դարձավ Բուրբոնների հետ հարաբերությունների կարգավորման։ Կատերինը բողոքական էր, իսկ Հենրին՝ նվիրյալ կաթոլիկ։ Պապը հրաժարվեց պսակադրել նրանց, բայց Կատերինայի խորթ եղբայրը կարողացավ համոզել Ռուանի եպիսկոպոսին անցկացնել արարողակարգը։
1604 թվականին, քառասունհինգ տարեկան հասակում Կատերինան մահացավ անժառանգ։ Քանի որ զույգը երեխա չէր ունեցել, Հենրին երկրորդ անգամ ամուսնացավ 1606 թվականի ապրիլի 24-ին Մարգերիտա Գոնզագայի հետ։ Նա Մանտուայի դուքս Վինչենցո Գոնզագայի և Էլեոնոր դե Մեդիչիի դուստրն էր։  Մարգերիտայի քույրը՝ Էլեոնոր Գոնզագան Հռոմի կայսրուհին էր։
Արտաքին հղումներ
Կատեգորիա:17-րդ դարի ֆրանսիացիներ
Կամենկա (գյուղ, Դվուրեչենսկի շրջան)
Կամենկա (Камянка), գյուղ Ուկրաինայի Խարկովի մարզի Դվուրեչենսկի շրջանում։ Հիմնադրվել է 1750 թվականին։
Արտաքին հղումներ
Կատեգորիա:Ուկրաինայի Խարկովի մարզի Դվուրեչենսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1750 թվականին հիմնադրված բնակավայրեր
(2999) Դանթե
Միջին հեռավորությունը Արեգակից կազմում է 2,271218 ա. մ., առավելագույնը մոտենում է 2,0331 ա. մ. հեռավորության վրա և հեռանում 2,5093 ա. մ. ։ Արեգակի շուրջ մեկ ամբողջական պտույտ է կատարում 1250,22 երկրային օրվա ընթացքում, իր ուղեծրով շարժվելով միջինում 0,287949 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,77° անկյուն։
Դանթե աստերոիդը դասվում է Ֆլորայի աստերոիդների ընտանիքին, որի մեջ ներառված են այս պահին հայտնի ավել քան 7438 անդամներ։ Ընտանիքի ներքին սահմանը անցնում է 2,17 ա. մ. հեռավորության վրա Արեգակից, իսկ արտաքին սահմանը՝ 2,33։ Այս ընտանիքի աստերոիդների էքսցենտրիսիտետները ընկնում են 0,109-0,168 միջակայքում, իսկ ուղեծրի թեքումը՝ 2,4°-6,9°։
Արտաքին հղումներ
Կատեգորիա:Ֆլորայի ընտանիքի աստերոիդներ Կատեգորիա:1981 թվականին հայտնաբերված աստղագիտական մարմիններ Կատեգորիա:Նորման Թոմասի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սաուդյան Արաբիայի տնտեսություն
Սաուդյան Արաբիայի տնտեսությունը աշխարհի առաջատար քսան տնտեսություններից է։ Երկրի տնտեսությունը հիմնված է նավթի վրա քանի որ Սաուդյան Արաբիային է պատկանում աշխարհում երկրորդ խոշոր նավթային պաշարները, և երկիրը նավթի խոշորագույն արտահանողն է աշխարհում ։ Երկիրը համարվում է «էներգետիկ գերտերություն», քանի որ նրան է պատկանում աշխարհում գազի մեծությամբ հինգերերդ պաշարները ։ 33,2 տրիլիոն դոլար ընդհանուր արժեքով Սաուդյան Արաբիային է պատկանում աշխարհում երկրորդ ամենաարժեքավոր բնական պաշարները ։
2016 թվականին Սաուդյան Արաբիայի կառավարությունը գործարկեց Սաուդյան տեսլական 2030-ը՝ նավթից երկրի կախվածությունը նվազեցնելու և տնտեսական ռեսուրսները դիվերսիֆիկացնելու համար ։ 2019 թվականի առաջին եռամսյակում Սաուդյան Արաբիայի բյուջեն առաջին անգամ ավելցուկային էր 2014 թվականից սկսած։ Բյուջեի ավելցուկը, որը կազմում էր $ 10,40 միլիարդ դոլար, առաջացել էր նավթային և ոչ նավթային եկամուտների ավելացման հաշվին ։
Տնտեսական ակնարկ
Սաուդյան Արաբիայի նավթի պաշարները աշխարհում երկրորդն են, իսկ Սաուդյան Արաբիան նավթի արտահանմամբ աշխարհում առաջատար է։ Սաուդյան Արաբիայի կառավարության տրամադրած տվյալների համաձայն նավթի հայտնաբերված պաշարները, գնահատվում են 260 միլիարդ բարել (41 կմ3), ինչը կազմում է նավթի համաշխարհային պաշարների մոտ մեկ քառորդը։ Սաուդյան Արաբիայում նավթը ոչ միայն առատ է, այլև ճնշման տակ է և մոտ է երկրի մակերեսին ։ Նավթային ոլորտը կազմում է Սաուդյան Արաբիայի բյուջեի եկամուտների մոտ 87%-ը, արտահանման 90%-ը և ՀՆԱ-ի 42%-ը։ Սաուդյան Արաբիայի նավթային պաշարները և արտադրությունը հիմնականում ղեկավարվում են Սաուդյան Արամկոյի պետական բաժնետիրական ընկերության կողմից ։
ՀՆԱ-ի ևս 40%-ը գալիս է մասնավոր հատվածից։ Մոտավորապես 7,5 (2013) միլիոն օտարերկրացիներ օրինականորեն աշխատում են Սաուդյան Արաբիայում ` վճռորոշ դեր ունենալով սաուդյան տնտեսության մեջ, օրինակ՝ նավթային և սպասարկման ոլորտներում։ Կառավարությունը երկար տարիներ խրախուսել է մասնավոր հատվածի աճը, որպեսզի նվազեցնի թագավորության կախվածությունը նավթից, ինչպես նաև մեծացնի աշխատատեղերի քանակը։ Վերջին տասնամյակների ընթացքում կառավարությունը սկսեց թույլատրել մասնավոր հատվածի և օտարերկրյա ներդրողների մասնակցությունը այնպիսի ոլորտներում, ինչպիսիք են էլեկտրաէներգիայի արտադրությունը և հեռահաղորդակցությունը, ինչպես նաև միացել է ԱՀԿ-ին։ 2000-ականների ընթացքում նավթի բարձր գները կառավարությանը հնարավորություն տվեց ավելացնել բյուջեի հավելուրդները, խթանել աշխատատեղերի ուսուցման և կրթության, ենթակառուցվածքների զարգացման ծախսերը։
Կառավարման բացարձակ միապետական համակարգով, պետական մեծ հատվածով և բարեկեցության նպաստների առաջարկով ՝ սաուդյան տնտեսությունը նկարագրվում է որպես ֆեոդալական համակարգի և ավելի ժամանակակից քաղաքական համակարգի  համադրություն։
Սաուդյան Արաբիայի համախառն ներքին արդյունքը կտրուկ տատանվում է ՝ կապված նավթի գնի հետ (տես ստորև).
Արժույթի միջազգային հիմնադրամի և այլ աղբյուրների կողմից գնահատված շուկայական գները՝ թվերը միլիոն Սաուդյան Արաբական ռիալներով(SR) ։ 2009 թվականին միջին աշխատավարձը կազմել է 14,74 դոլար` մեկ ժամվա համար։
Տվյալներ
Հետևյալ աղյուսակում ներկայացված են 1980-2017 թվականների հիմնական տնտեսական ցուցանիշները։ 2%-ից ցածր գնաճը կանաչ է ։
Պատմություն
Սաուդյան Արաբիայի տնտեսությունը մինչև 1930-ական թվականները գոյատևող տնտեսություն էր։ 1933 թվականին Սաուդյան Արաբիայի կառավարությունը նավթային կոնցեսիոն պայմանագիր կնքեց Կալիֆոռնիայի Ստանդարտ նավթային ընկերության հետ ։ Նավթային հանքավայրերի զարգացումը շարունակվեց Սաուդյան Արաբիայում, որը ղեկավարվում է հիմնականում «Տեխակոյի» և «Շեվրոնի»  գործընկերությամբ ստեղծված «Արամկոյի» կողմից ։ 1951 թվականին Մերձավոր Արևելքում առաջին օֆշորային դաշտը ստեղծվեց Արաբական Ամերիկայի նավթային ընկերության (Արամկոյի) կողմից Ռաուս Ալ-Սաֆնիյյայի շրջանում ։ Նույն թվականին, 1949-ին, սաուդյան նավթի արդյունահանումը հասավ 500,000 բարելիի և արագորեն հասավ  1 միլիոն բարելի 1954 թվականին  ։ Ավելին, 1951 թվականին «Արամկոն» սկսեց գործարկելել Տրանս-արաբական խողովակաշար, որը նախկինում նավթ էր փոխադրում Սաուդյան Արաբիայի արևելյան շրջանից մինչև Միջերկրական ծով` անցնելով Հորդանանը, Սիրիան և Լիբանանը ։ 1960 թվականին ՕՊԵԿ-ը ստեղծվեց Սաուդյան Արաբիայի կողմից`որպես իր հիմնադիր անդամներից մեկը ։ 1973 թվականի նավթային ճգնաժամի ընթացքում նավթի գինը բարձրացավ մեկ բարելի դիմաց 3 դոլարից մինչև գրեթե 12 դոլար, և սաուդյան տնտեսությունը սկսեց արագորեն աճել, 1973 թվականից մինչև 1981 թվականը ՀՆԱ-ն աճում է մոտավորապես 15 միլիարդ դոլարից մոտավորապես 184 միլիարդ դոլար ։ «Արամկոյի» ակտիվները գնելուց հետո Սաուդյան Արաբիայի կառավարությունը ընկերությունը ազգայնացրեց ընկերությունը 1980 թվականին։ 1988 թվականին Սաուդյան Արամկոն ստեղծվեց «Արամկոյի» պարտավորությունները ստանձնելու համար ։
1980-ին նավթի գինը հասավ գագաթնակետին, և արդյունաբերական երկրներում պահանջարկը սկսեց ընկնել ։ Սա ստեղծեց համաշխարհային նավթային լճացում, որի հետևանքով 1980 թվականից մինչև 1986 թվականը նավթի գինը իջնում էր մեկ բարելի համար մոտավորապես 36 դոլարից մոտավորապես 14 դոլարի ։ 1985-81 թվականների ընթացքում Սաուդյան Արաբիայի նավթի արդյունահանումը, որը օրական կազմում էր գրեթե 10 միլիոն բարել (1,600,000 մ 3), 1985-ին իջել է մինչև 2 միլիոն բարել / օր (320,000 մ 3 / օր) ։ Բյուջեի դեֆիցիտւ ավելացավ և 1985 թվականից հետո Սաուդյան Արաբիան սկսեց ավելի կոշտ քվոտաներ կիրառել ՕՊԵԿ-ի անդամ երկրների նկատմամաբ։
1993-ի հունիսին Սաուդյան Արամկոն կլանեց պետական շուկայավարման և վերամշակման ընկերությունը (SAMAREC) ՝ դառնալով աշխարհի խոշորագույն ամբողջությամբ ինտեգրված նավթային ընկերությունը։ Սաուդյան Արաբիայի արտահանված նավթի մեծ մասը տանկերով տեղափոխվում է Պարսից ծոցի Ռաս Թանուրա և Յուայմա քաղաքներ։ Նավթի մնացած մասը արքայական ճանապարհով տեղափոխվում է արևելք-արևմուտք խողովակաշարով դեպի Կարմիր ծովի Յանբու նավահանգիստ։ Գազային նոր նախաձեռնությունը խոստանում է զգալի ներդրումներ բերել ԱՄՆ-ի և եվրոպական նավթային ընկերությունների կողմից ՝ Սաուդյան Արաբիայի երեք առանձին մասերում չկապակցված գազային հանքավայրեր մշակելու միջոցով։ Սակայն 1997 թվականի վերջից սկսած Սաուդյան Արաբիան կրկին կանգնեց նավթի գների ցածրացման խնդրի առաջ։ Արևելյան Ասիայի տնտեսական ճգնաժամերը, ՕՊԵԿ-ի անդամ չհանդիսացող երկրներում նավթի արդյունահանման աճը հանգեցրեց նրան, որ Սաուդյան Աարաբիայի նավթի պահանջարկը նվազեց և նավթի գները նվազեցին ավելի քան մեկ երրորդով։
Սաուդյան Արաբիան առանցքային մասնակցություն ունեցավ ՕՊԵԿ-ի և նավթարդյունահանող այլ երկրների կողմից  1999 թվականի հաջող արշավը համակարգելու հարցում ՝ Պարսից ծոցի (Պարսկական) պատերազմից հետո նավթի գինը բարձրացնելով։ Նույն թվականին Սաուդյան Արաբիան ստեղծեց Գերագույն տնտեսական խորհուրդը, որպեսզի ավելի լավ համակարգի տնտեսական զարգացման քաղաքականությունը` ինստիտուցիոնալ և արդյունաբերական բարեփոխումները արագացնելու համար։.
Արտասահմանյան ներդրումներ
1980-ականների կեսերը այն ժամանակներն էին, երբ բիզնեսիում օտարերկրյա սեփականությունը թույլատրվում էր։ 2000 թվականին Թագավորությունում թույլատրվում էր 100% օտարերկրյա բիզնես ։
2008 թվականից ի վեր, հատկապես Աֆրիկայում տեղի են ունեցել հողային լայն ներդրումներ։
2019 թվականի հունվարին թագավորությունը թողարկեց 7,5 միլիարդ դոլար արժողությամբ պարտատոմսեր ։
Թագավորության արտասահմանյան ներդրումները 2019 թվականի առաջին եռամսակում աճել են։ Օտարերկրյա բիզնեսի համար հաստատված նոր լիցենզիաների քանակը 2018-ի համեմատ աճել է 70% -ով։ Լիցենզիայի մեծ մասը հաստատվել է բրիտանական և չինական այն ընկերությունների համար, որոնք ապահովել են այդ աճը ։ 2019 թվականի առաջին եռամսյակում Սաուդյան Արաբիայում արտաքին ներդրումներն աճել են 28% -ով ։
Դիվերսիֆիկացում և զարգացման ծրագրեր
Կառավարությունը բաշխում է իր նավթային եկամուտները՝ ձգտելով փոխարինել իր նավթահեն տնտեսությունը ժամանակակից արդյունաբերական տնտեսության՝ միաժամանակ պահպանելով թագավորության ավանդական իսլամական արժեքներն ու սովորույթները։ Չնայած տնտեսական ծրագրերը չեն հասել իրենց բոլոր նպատակներին, տնտեսությունն արագ առաջընթաց է ապրել։ Նավթի հարստությունը մեծացրել է սաուդցիների մեծամասնության կենսամակարդակը. Այնուամենայնիվ, բնակչության թվի ավելացումը խոչընդոտեց կառավարությանը ֆինանսավորել բնակչության կենսամակարդակի հետագա աճը։ Նավթային եկամուտներից կախվածությունը շարունակվում է, սակայն արդյունաբերությունն ու գյուղատնտեսությունն այժմ տնտեսական գործունեության մեջ ավելի մեծ մաս են կազմում։ Տնտեսական դիվերսիֆիկացիայի և զարգացման համար հիմանական խոչընդոտ է հանդիսանում շրջանավարտների աշխատանքային հմտությունների և աշխատաշուկայի կարիքների միջև անհամապատասխանությունը․ տնտեսության մեջ աշխատում է մոտ 4,6 միլիոն ոչ սաուդցիներ ։
1970-ականներին Սաուդյան Արաբիան առաջին անգամ սկսեց դիվերսիֆիկացնել իր տնտեսությունը` նավթի կախվածությունը նվազեցնելու համար, որպես զարգացման հնգամյա ծրագիր։ Մշակվել են հիմնական նավթաքիմիական արդյունաբերությունները, որոնք օգտագործում են նավթային արտադրանքները որպես կերային արտադրանք ։ Դրա հետևանքով զարգացել Պարսից ծոցի-ալ-Ջուբալի և Կարմիր ծովի Յանբու ձկնորսական գյուղերը։ Այնուամենայնիվ, նրանց ազդեցությունը Սաուդյան Արաբիայի տնտեսական բախտի վրա փոքր է ։
1970-ականներին Սաուդյան Արաբիայի առաջին երկու զարգացման ծրագրերը վերաբերվում էին ենթակառուցվածքներին։ Արդյունքները տպավորիչ էին. բարեկարգված մայրուղիների ընդհանուր երկարությունը եռապատկվել է, 28-ով ավելացել է էլեկտրաէներգիայի արտադրությունը, իսկ նավահանգիստների հզորությունը աճել է տասն անգամ։ Երրորդ պլանի համար (1980–85) շեշտը փոխվեց։ Ենթակառուցվածքների ծախսերը նվազեցին, սակայն զգալիորեն աճեցին կրթության, առողջապահության և սոցիալական ծառայությունների վրա կարարվող ծախսերը։  Տնտեսության  արտադրական հատվածների (առաջին հերթին արդյունաբերության) դիվերսիֆիկացման և ընդլայնման մասնաբաժինը չբարձրացավ, ինչպես պլանավորվել էր, բայց երկու արդյունաբերական քաղաքներ Յաբալին and Յանբուն—կառուցվեցին երկրում նավթի և գազի օգտագործման համար` պողպատ, նավթաքիմիկատներ, պարարտանյութ և նուրբ նավթամթերք արտադրելու համար ։
Չորրորդ պլանում (1985–90) երկրի հիմնական ենթակառուցվածքը ամբողջական էր, բայց կրթությունն ու վերապատրաստումը շարունակում էին մնալ մտահոգիչ ոլորտներ։ Խրախուսվում էր մասնավոր ձեռնարկությունը, և ողջունվում էին սաուդյան պետական և մասնավոր ընկերությունների հետ համատեղ ձեռնարկությունների տեսքով օտարերկրյա ներդրումները։ Մասնավոր հատվածը դարձավ ավելի կարևոր ՝ մինչև 1987 թվականը դառնալով ոչ նավթային ՀՆԱ-ի 70% -ը։ Թեև երկիրը դեռ կենտրոնացած էր առևտրի և առևտրի ոլորտների վրա, մասնավոր ներդրումներն աճում էին արդյունաբերության, գյուղատնտեսության, բանկային և շինարարական ընկերություններում։ Այդ մասնավոր ներդրումներն իրականանում էին կառավարության կողմից ֆինանսավորվող ծրագրերի շնորհիվ։ Նպատակը այն էր, որ մասնավոր հատվածը համատեղ ձեռնարկությունների մեծ մասում ունենա 70% -ից 90% մասնաբաժին ։
Հինգերորդ պլանով (1990–95) կարևորեց երկրի անվտանգության ամրապնդումը՝ բարելավված և արդյունավետ սոցիալական ծառայություններ, տարածաշրջանային զարգացում և, ամենակարևորը, սաուդացիների համար մասնավոր հատվածում զբաղվածության մակարդակի բարձրացում՝  օտարերկրյա աշխատողների թիվը նվազեցնելու միջոցով ։
Վեցերորդ պլանով (1996–2000) նախատեսվում էր իջեցնելպետական ծառայությունների գները առանց դրանց կրճատման և նպատակ ուներ ընդլայնել կրթական վերապատրաստման ծրագրերը։ Ծրագիրը նախատեսում էր նվազեցնել թագավորության կախվածությունը  նավթային ոլորտից ՝ դիվերսիֆիկացնելով տնտեսական գործունեությունը, մասնավորապես ՝ մասնավոր հատվածում,  շեշտը դնելով արդյունաբերության և գյուղատնտեսության վրա։ Շարունակվեցին աշխատուժը «Սաուդյանացնելու» ջանքերը ։
Յոթերորդ պլանը (2000-2004) ավելի շատ ուղղված էր տնտեսական դիվերսիֆիկացմանը և մասնավոր հատվածի դերը սաուդյան տնտեսության մեջ ավելացնելուն։ 2000–2004թվականների համար կառավարությունը նպատակ ուներ ՀՆԱ-ի  աճի միջին  տարեկան տեմպը դարձնել 3,16%, մասնավոր հատվածի համար ՝ 5,04%, իսկ ոչ նավթային հատվածում ՝ 4,01%։ Կառավարությունը նաև նպատակ էր դրել սաուդցիների համար ստեղծել 817300 նոր աշխատատեղ ։
Գովազդային ծախսերը ավելացան ՝ շեշտը ԱԱՀ-ի վրա դնելու շնորհիվ ։
2016-ին Սաուդյան Արաբիայում մեծ ներդրումներ են կատարել  ԱՄՆ-ն, ԱՄԷ-ն, Ֆրանսիան, Սինգապուրը, Քուվեյթը և Մալայզիան։ Ներդրումները հիմնականում կատարվել են քիմիական արդյունաբերության, անշարժ գույքի, զբոսաշրջության, ավտոմեքենաների և մեքենաշինության ոլորտներում ։ Որպես իր դիվերսիֆիկացիայի մաս ՝ Սաուդյան Արաբիան խոշոր առրտրային պայմանագրեր է կնքել Չինաստանի և այլ երկրների ընկերությունների հետ ։
2005 թվականին Առևտրի համաշխարհային կազմակերպության (ԱՀԿ) անդամ դառնալուց հետո Սաուդյան Արաբիայի օտարերկրյա ներդրումների միջավայրում բարելավումներ կատարվեցին, ինչին նպաստեց երկրի կայուն տնտեսությունը, ինչպես նաև այն փաստը, որ թագավորությունը ունի նավթի ամենամեծ պաշարները, մեծ պահուստներ, հզոր  ֆինանսական և բանկային համակարգ։ Այդ ժամանակվանից սկսած  ԱՀԿ-ին ստանձնած պարտավորությունների համաձայն ՝ Սաուդյան Արաբիան մշակում է առևտրի հետ կապված քաղաքականություն և օրենսդրություն ։
2017 թվականից ի վեր տնտեսությունը խթանելու և նավթից երկրի կախվածությունը նվազեցնելու համար Մուհամմեդ բին Սալմանը բազմաթիվ փոփոխություններ է կատարել, այդ թվում ՝ բենզինի և էլեկտրաէներգիայի գների բարձրացում, նոր հարկատեսակների կիրառում և այլն։ Այնուամենայնիվ, այդ քաղաքականությունը  առաջացրեց նաև բացասական հետևանքներ։ Սաուդցի գործարարները 2018-ին հայտարարեցին վաճառքի ծավալների անկման մասին ՝ մեղադրելով կառավարությանը ։